title: Решение (ОВППС) 2015/2005 на Съвета от 10 ноември 2015 година за удължаване на мандата на специалния представител на Европейския съюз в Афганистан

text:
               11.11.2015

               BG

               Официален вестник на Европейския съюз

               L 294/53

         РЕШЕНИЕ (ОВППС) 2015/2005 НА СЪВЕТА
   от 10 ноември 2015 година
   за удължаване на мандата на специалния представител на Европейския съюз в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 33 и член 31, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 юли 2013 г. Съветът прие Решение 2013/393/ОВППС (1) за назначаване на г-н Franz-Michael SKJOLD MELLBIN за специален представител на Европейския съюз (СПЕС) в Афганистан. Мандатът на СПЕС изтича на 31 октомври 2015 г.

               (2)

               Мандатът на СПЕС следва да бъде удължен с още 16 месеца.

               (3)

               СПЕС ще изпълнява мандата в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Franz-Michael SKJOLD MELLBIN като СПЕС в Афганистан се удължава до 28 февруари 2017 г. Съветът може да реши да прекрати предсрочно мандата на СПЕС въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   СПЕС представлява Съюза и подпомага постигането на целите на политиката на Съюза в Афганистан в тясна координация с представителите на държавите членки в Афганистан. По-специално СПЕС:

               а)

               допринася за изпълнението на съвместната декларация ЕС — Афганистан, на стратегията на ЕС за Афганистан за периода 2014—2016 г. и съответно на Споразумението за сътрудничество за партньорство и развитие между ЕС и Афганистан;

               б)

               подкрепя политическия диалог между Съюза и Афганистан;

               в)

               подкрепя решаващата роля, която Организацията на обединените нации (ООН) има в Афганистан, като се стреми по-специално да допринася за по-добрата координация на международната помощ, и насърчава прилагането на комюникетата от конференциите от Бон, Чикаго, Токио и Лондон, както и на съответните резолюции на ООН.

         Член 3
   Мандат
   За да изпълни мандата си, в тясно сътрудничество с представителите на държавите членки в Афганистан, СПЕС:

               а)

               популяризира становищата на Съюза относно политическия процес и събитията в Афганистан;

               б)

               поддържа тесни контакти със съответните афганистански институции и подкрепя тяхното развитие, по-специално правителството и парламента, както и органите на местната власт. Следва да се поддържат контакти и с други афганистански политически групи и участници в процесите в Афганистан, по-специално със съответните участници от гражданското общество;

               в)

               поддържа тесни контакти със съответните международни и регионални заинтересовани страни в Афганистан, по-специално със специалния представител на генералния секретар на ООН и с висшия граждански представител на Организацията на Северноатлантическия договор (НАТО), както и с други ключови партньори и организации;

               г)

               дава становище относно напредъка при изпълнението на целите на съвместната декларация ЕС — Афганистан, стратегията на ЕС за Афганистан за периода 2014—2016 г., Споразумението за сътрудничество за партньорство и развитие между ЕС и Афганистан и комюникетата от конференциите от Бон, Чикаго, Токио и Лондон, по-специално в следните области:

                           i)

                           изграждане на капацитета на гражданските структури, особено на поднационално равнище;

                           ii)

                           добро управление и създаване на институции, необходими за съществуването на правовата държава, по-специално на независима съдебна власт;

                           iii)

                           изборни и конституционни реформи;

                           iv)

                           реформи на сектора на сигурността, включително укрепване на съдебните институции и правовата държава, националната армия и полицейските сили, и по-специално развитие на службите на гражданската полиция;

                           v)

                           насърчаване на растежа, по-специално чрез селското стопанство и развитието на селските райони;

                           vi)

                           зачитане на международните задължения на Афганистан в областта на правата на човека, включително зачитане на правата на малцинствата и правата на жените и децата;

                           vii)

                           зачитане на демократичните принципи и принципите на правовата държава,

                           viii)

                           насърчаване на участието на жените в публичната администрация, гражданското общество и мирния процес в съответствие с Резолюция 1325 (2000) на Съвета за сигурност на ООН;

                           ix)

                           спазване на международните задължения на Афганистан, включително за сътрудничество в международната борба с тероризма, незаконния трафик на наркотици, трафика на хора и разпространението на оръжия, в т.ч. за масово унищожение, и свързаните с тях материали;

                           x)

                           съдействие за предоставянето на хуманитарна помощ и организираното завръщане на бежанците и вътрешно разселените лица; и

                           xi)

                           засилване на ефективността на присъствието и дейностите на Съюза в Афганистан и съдействие за съставяне на редовните годишни доклади относно изпълнението на стратегията на ЕС за Афганистан за периода 2014—2016 г., в съответствие с искането на Съвета;

               д)

               участва активно в местните координационни форуми, като например Съвместния съвет за координация и наблюдение, като предоставя изчерпателна информация на държавите членки, които не участват в тези форуми, относно взетите на тези равнища решения;

               е)

               дава становище относно участието и позициите на Съюза на международни конференции, посветени на Афганистан, и по-специално относно следващата международна министерска конференция за Афганистан, на която Съюзът ще бъде съорганизатор в Брюксел, в тясно сътрудничество с афганистанските власти и основните международни партньори;

               ж)

               участва активно в насърчаването на регионалното сътрудничество чрез подходящи инициативи, включително процеса от Истанбул и Конференцията за регионално икономическо сътрудничество за Афганистан (RECCA);

               з)

               допринася за изпълнението на политиката на Съюза за правата на човека и насоките на ЕС за правата на човека, по-специално по отношение на жените и децата в засегнатите от конфликти области, в частност като наблюдава и реагира на събитията в това отношение;

               и)

               предоставя необходимата подкрепа за приобщаващ и ръководен от афганистанските власти мирен процес, който да доведе до политическо решение, съответстващо на договорените на конференцията в Бон съображения.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД) и компетентните ѝ отдели.
   Член 5
   Финансиране
   1.   Референтната сума, предназначена за покриване на свързаните с мандата на СПЕС разходи за периода от 1 ноември 2015 г. до 28 февруари 2017 г., е в размер на 7 625 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите е предмет на договор между СПЕС и Комисията. СПЕС се отчита пред Комисията за всички разходи.
   Член 6
   Формиране и състав на екипа
   1.   В рамките на своя мандат и предоставените финансови средства СПЕС отговаря за формирането на екип. В екипа се включват експерти по конкретни въпроси на политиката в съответствие с изискванията на мандата. СПЕС своевременно и редовно предоставя на Съвета и Комисията информация за състава на екипа.
   2.   Държавите членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от държавата членка, заинтересованата институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани за работа със СПЕС. Договорно наетите членове на международния персонал трябва да са граждани на държава членка.
   3.   Всички командировани служители остават под административното ръководство на изпращащата държава членка, изпращащата институция на Съюза или ЕСВД и изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитети на СПЕС и на персонала на СПЕС
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят по съответния ред с приемащата държава. За тази цел държавите членки и ЕСВД оказват изцяло необходимото съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2013/488/ЕС на Съвета (2).
   Член 9
   Достъп до информация и логистична подкрепа
   1.   Държавите членки, Комисията и Генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза и/или държавите членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, в съответствие с неговия мандат и обстановката от гледна точка на сигурността в района, за който отговаря, за сигурността на целия персонал под прякото ръководство на СПЕС, особено като:

               а)

               изготвя конкретен план за сигурност въз основа на насоките от ЕСВД, който включва специфични физически, организационни и процедурни мерки за сигурност, уреждащи управлението на безопасното придвижване на персонала към и в рамките на района, за който отговаря, както и управлението на инциденти, свързани със сигурността, и включващ план за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района, за който отговаря;

               в)

               гарантира, че всички членове на екипа на СПЕС, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района, за който отговаря, въз основа на степента на риск, определена за този район от ЕСВД;

               г)

               гарантира, че се изпълняват всички приети препоръки, направени в резултат на извършените редовни оценки на сигурността, и представя на Съвета, ВП и Комисията писмени доклади относно тяхното изпълнение, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Докладване
   СПЕС представя редовни доклади на ВП и КПС. При необходимост СПЕС докладва също така пред работните групи на Съвета. Редовните доклади се разпространяват чрез мрежата COREU. СПЕС може да представя доклади и пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 12
   Координация
   1.   СПЕС допринася за единството, съгласуваността и ефикасността на действията на Съюза и спомага за съгласуваното използване на всички инструменти на Съюза и действия на държавите членки с цел да бъдат постигнати целите на политиката на Съюза. Действията на СПЕС се координират с тези на Комисията, както и с делегацията на Съюза в Пакистан. СПЕС провежда редовни брифинги за мисиите на държавите членки и делегациите на Съюза.
   2.   На място се поддържат тесни връзки с ръководителите на мисиите на държавите членки и ръководителите на делегациите на Съюза. Те полагат всички възможни усилия, за да съдействат на СПЕС при изпълнението на мандата му. СПЕС предоставя политически насоки на местно равнище на ръководителя на полицейската мисия на Европейския Съюз в Афганистан (EUPOL AFGHANISTAN). СПЕС и командващият гражданските операции се консултират взаимно според необходимостта. СПЕС установява контакти и сътрудничество с други международни и регионални организации на място.
   Член 13
   Съдействие по отношение на правни претенции
   СПЕС и членовете на неговия персонал съдействат за предоставяне на необходимото в отговор на правните претенции и задълженията, възникнали във връзка с предходни мандати на СПЕС в Афганистан, и оказват административна помощ и достъп до съответните преписки за тази цел.
   Член 14
   Преглед
   Изпълнението на настоящото решение и неговата съгласуваност с други действия на Съюза в региона подлежи на редовен преглед. До края на юни 2016 г. СПЕС представя на Съвета, ВП и Комисията доклад за напредъка, а до края на ноември 2016 г. — цялостен доклад за изпълнението на мандата.
   Член 15
   Влизане в сила
   Настоящото решение влиза в сила в деня на приемането му.
   Прилага се от 1 ноември 2015 г.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  Решение 2013/393/ОВППС на Съвета от 22 юли 2013 г. за изменение на Решение 2013/382/ОВППС за удължаване на мандата на специалния представител на Европейския съюз в Афганистан (ОВ L 198, 23.7.2013 г., стр. 47).

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).


title: Решение 2005/851/ОВППС на Съвета от 21 ноември 2005 година относно сключването на споразумение между Европейския съюз и Канада за установяване на рамка за участието на Канада в провежданите от Европейския съюз операции по управление на кризи

text:
Важна правна забележка

|

32005D0851

Официален вестник n° L 315 , 01/12/2005 стр. 0020 - 0020 Официален вестник n° L 315 , 01/12/2005 стр. 0020 - 0020

		20051121Решение 2005/851/ОВППС на Съветаот 21 ноември 2005 годинаотносно сключването на споразумение между Европейския съюз и Канада за установяване на рамка за участието на Канада в провежданите от Европейския съюз операции по управление на кризиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на Председателството,като има предвид, че:(1) Условията относно участието на трети страни в провежданите от Европейския съюз операции по управление на кризи не би трябвало да бъдат определяни поотделно за всяка отделна операция, а е необходимо да бъдат определени от споразумение, установяващо рамката на такова евентуално бъдещо участие.(2) След даденото от Съвета разрешение на 23 февруари 2004 г. Председателството, подпомагано от генералния/върховния представител, договори споразумение между Европейския съюз и Канада за установяване на рамка за участието на Канада в провежданите от Европейския съюз операции по управление на кризи.(3) Необходимо е споразумението да бъде одобрено,РЕШИ:Член 1Споразумението между Европейския съюз и Канада за установяване на рамка за участието на Канада в провежданите от Европейския съюз операции по управление на кризи се одобрява от името на Европейския съюз.Текстът на споразумението се прилага съм настоящото решение.Член 2Председателят на Съвета е упълномощен да определи лицето/ата, което/които има/т право да подпише/ат споразумението, така че то да ангажира Европейския съюз.Член 3Настоящото решение влиза в сила в деня на приемането му.Член 4Настоящото решение се публикува в Официален вестник на Европейския съюз.Съставено в Брюксел на 21 ноември 2005 година.За СъветаПредседателJ. Straw--------------------------------------------------


title: Решение на Надзорния орган на ЕАСТ № 185/16/COL от 12 октомври 2016 година за одобряване на плана за ефективност на мрежата за втория референтен период на схемата за ефективност на Единното европейско небе (2015—2019 г.) [2017/134]

text:
               26.1.2017

               BG

               Официален вестник на Европейския съюз

               L 21/116

         РЕШЕНИЕ НА НАДЗОРНИЯ ОРГАН НА ЕАСТ
   № 185/16/COL
   от 12 октомври 2016 година
   за одобряване на плана за ефективност на мрежата за втория референтен период на схемата за ефективност на Единното европейско небе (2015—2019 г.) [2017/134]
   НАДЗОРНИЯТ ОРГАН НА ЕАСТ,
   като взе предвид акта, посочен в точка 66у от приложение XIII към Споразумението за ЕИП (Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе, както е изменен), адаптиран към Споразумението за ЕИП с протокол 1 към него, и по-специално член 11, параграф 1 от акта,
   като взе предвид акта, посочен в точка 66че от приложение XIII към Споразумението за ЕИП (Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции), адаптиран към Споразумението за ЕИП с протокол 1 към него, и по-специално член 6, буква г) от акта,
   като има предвид, че:

               (1)

               В съответствие с акта, посочен в точка 66цн от приложение XIII към Споразумението за ЕИП (Регламент (ЕС) № 677/2011 на Комисията от 7 юли 2011 г. за определяне на подробни правила за прилагане на мрежовите функции за управление на въздушното движение (УВД) и за изменение на Регламент (ЕС) № 691/2010), управителният орган на мрежата следва да допринася за прилагането на схемата за ефективност.

               (2)

               В съответствие с Регламент за изпълнение (ЕС) № 390/2013 управителният орган на мрежата изготви план за ефективност на мрежата за втория референтен период на схемата за ефективност на Единното европейско небе (2015—2019 г.).

               (3)

               Планът за ефективност на мрежата беше оценен спрямо общите за целия Европейски съюз цели за ефективност (1), както и, mutatis mutandis, спрямо критериите, определени в приложение IV към Регламент за изпълнение (ЕС) № 390/2013, а също и спрямо другите изисквания в посочения регламент.

               (4)

               Оценката показа, че планът за ефективност на мрежата отговаря на тези цели, критерии и изисквания. По-специално, по отношение на ключовите за ефективността области „безопасност“, „околна среда“ и „капацитет“, определените в плана цели съвпадат със съответните валидни за целия Европейски съюз цели и следователно им съответстват. Що се отнася до ключовата за ефективността област „ефективност на разходите“, определените в плана цели също съответстват на валидните за целия Европейски съюз цели, като се има предвид, че тенденцията за намаляване на установените единични разходи надвишава целта, валидна за целия Европейски съюз.

               (5)

               Поради това е целесъобразно Надзорният орган на ЕАСТ да одобри представения му окончателен вариант на изготвения от управителния орган на мрежата план за ефективност на мрежата в неговата редакция от юни 2015 г.,

         ПРИЕ НАСТОЯЩОТО РЕШЕНИЕ:
   Член 1
   Одобрява се представеният от управителния орган на мрежата план за ефективност на мрежата за втория референтен период на схемата за ефективност на Единното европейско небе (2015—2019 г.) в неговата редакция от юни 2015 г.
   Член 2
   Настоящото решение влиза в сила на двадесетия ден след публикуването му в притурката за ЕИП към Официален вестник на Европейския съюз.

      Съставено в Брюксел на 12 октомври 2016 година.

            За Надзорния орган на ЕАСТ

         Sven Erik SVEDMAN

            Председател

         Helga JÓNSDÓTTIR

            Член на колегиума

      (1)  Актът, посочен в точка 66чд от приложение XIII към Споразумението за ЕИП (Решение за изпълнение 2014/132/ЕС на Комисията от 11 март 2014 г. за определяне на валидни за целия Европейски съюз цели за ефективност на мрежата за управление на въздушното движение и алармени прагове, отнасящи се за втория референтен период 2015—2019 г.).


title: Решение на Съвета от 15 ноември 2013 година за назначаване на двама членове и трима заместник-членове на Управителния съвет на Агенцията за сътрудничество между регулаторите на енергия

text:
               19.11.2013

               BG

               Официален вестник на Европейския съюз

               C 337/8

         РЕШЕНИЕ НА СЪВЕТА
   от 15 ноември 2013 година
   за назначаване на двама членове и трима заместник-членове на Управителния съвет на Агенцията за сътрудничество между регулаторите на енергия
   2013/C 337/07
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (1), и по-специално член 12 от него,
   като има предвид, че:

               (1)

               В Регламент (ЕО) № 713/2009 се предвижда, че Съветът назначава петима членове и техните заместник-членове в Управителния съвет на Агенцията за сътрудничество между регулаторите на енергия.

               (2)

               Съгласно Регламент (ЕО) № 713/2009 член на Управителния съвет не може да бъде и член на Съвета на регулаторите и членовете на Управителния съвет трябва да действат независимо и обективно в обществен интерес.

               (3)

               С решение от 22 декември 2009 г. (2) Съветът назначи в Управителния съвет трима членове и трима заместник-членове за срок от шест години, а двама членове и двама заместник-членове — за срок от четири години.

               (4)

               След изтичането на четиригодишния мандат на двама членове и двама заместник-членове, както и оставката на един заместник-член по време на шестгодишния му мандат, на тяхно място следва да се назначат двама членове и трима заместник-членове,

         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за членове на Управителния съвет на Агенцията за сътрудничество между регулаторите на енергия за срок от четири години, считано от 28 януари 2014 г.:

               —

               г-н Guy LENTZ, Люксембург,

               —

               г-н Jochen PENKER, Австрия.

         Член 2
   Следните лица се назначават за заместник-членове на Управителния съвет на Агенцията за сътрудничество между регулаторите на енергия за срок от четири години, считано от 28 януари 2014 г.:

               —

               г-н Detlef DAUKE, Германия,

               —

               г-н Pal KOVACS, Унгария,

               —

               г-н Romas SVEDAS, Литва.

         Член 3
   Настоящото решение влиза в сила в деня на приемането му.

      Съставено в Брюксел на 15 ноември 2013 година.

            За Съвета

            Председател

         R. ŠADŽIUS

      (1)  ОВ L 211, 14.8.2009 г., стр. 1.

      (2)  ОВ C 21, 28.1.2010 г., стр. 1.


title: 2014/102/ЕС: Решение на Съвета от 28 януари 2014 година относно сключването на протокола за определяне на възможностите за риболов и на финансовото участие, предвидени в споразумението между Европейския съюз и Република Кот д’Ивоар (2013—2018 г.)

text:
               22.2.2014

               BG

               Официален вестник на Европейския съюз

               L 54/1

      РЕШЕНИЕ НА СЪВЕТА

   от 28 януари 2014 година
   относно сключването на протокола за определяне на възможностите за риболов и на финансовото участие, предвидени в споразумението между Европейския съюз и Република Кот д’Ивоар (2013—2018 г.)
   (2014/102/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението Европейския парламент,
   като има предвид, че:

               (1)

               На 17 март 2008 г. Съветът прие Регламент (ЕО) № 242/2008 относно сключването на Споразумението за партньорство в областта на рибарството между Европейската общност, от една страна, и Република Кот д’Ивоар, от друга страна (1) (по-нататък наричано „споразумение за партньорство“).

               (2)

               Съюзът договори с Република Кот д’Ивоар нов протокол, с който на корабите на Съюза се предоставят възможности за риболов във водите, над които Република Кот д’Ивоар упражнява своя суверенитет или юрисдикция в областта на рибарството (по-нататък наричан „нов протокол“).

               (3)

               Новият протокол беше подписан въз основа на Решение 2013/303/ЕС на Съвета (2) и ще се прилага временно считано от 1 юли 2013 г.

               (4)

               Новият протокол следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и на финансовото участие, предвидени в споразумението между Европейския съюз и Република Кот д’Ивоар (2013—2018 г.) (по-нататък наричан „нов протокол“) се одобрява от името на Съюза (3).
   Член 2
   Председателят на Съвета извършва от името на Съюза нотифицирането, предвидено в член 14 от новия протокол (4).
   Член 3
   Настоящото решение влиза в сила в деня на приемането му.

      Съставено в Брюксел на 28 януари 2014 година.

            За Съвета

            Председател

         G. STOURNARAS

      (1)  ОВ L 75, 18.3.2008 г., стр. 51.

      (2)  ОВ L 170, 22.6.2013 г., стp. 1.

      (3)  Новият протокол е публикуван в ОВ L 170, 22.6.2013 г., стp. 2 заедно с решението за подписването му.

      (4)  Датата на влизане в сила на новия протокол ще бъде публикувана в Официален вестник на Европейския съюз от Генералния секретариат на Съвета.


title: 2011/557/ЕС, Евратом: Решение на Европейския парламент от 10 май 2011 година относно приключването на сметките във връзка с изпълнението на общия бюджет на Европейския съюз за финансовата 2009 година, раздел III — Комисия

text:
               27.9.2011

               BG

               Официален вестник на Европейския съюз

               L 250/87

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките във връзка с изпълнението на общия бюджет на Европейския съюз за финансовата 2009 година, раздел III — Комисия
   (2011/557/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2009 година (1),

               —

               като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0211/2010) (2),

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2008 година (COM(2010) 650) и работните документи на службите на Комисията, придружаващи този доклад (SEC(2010) 1437 и SEC(2010) 1438),

               —

               като взе предвид съобщението на Комисията от 2 юни 2010 г., озаглавено „Обобщение на резултатите от управлението на Комисията за 2009 г.“ (COM(2010) 281),

               —

               като взе предвид годишния доклад на Комисията до органа по освобождаване от отговорност във връзка с изпълнението на бюджета относно вътрешните одити, проведени през 2009 година (COM(2010) 447), и работния документ на службите на Комисията, придружаващ този доклад (SEC(2010) 994),

               —

               като взе предвид доклада на Комисията относно отговорите на държавите-членки във връзка с годишния доклад на Сметната палата за 2009 г. (COM(2011) 104),

               —

               като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на институциите (3), и специалните доклади на Сметната палата,

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),

               —

               като взе предвид препоръката на Съвета от 15 февруари 2011 г. относно освобождаването от отговорност на Комисията за изпълнението на бюджета за финансовата 2009 година (05891/2011 — C7-0053/2011),

               —

               като взе предвид препоръката на Съвета от 15 февруари 2011 г. относно освобождаването от отговорност на изпълнителните агенции за изпълнението на бюджета за финансовата 2009 година (05893/2011 — C7-0054/2011),

               —

               като взе предвид членове 274, 275 и 276 от Договора за ЕО, член 17, параграф 1 от Договора за ЕС, членове 317, 318 и 319 от Договора за функционирането на Европейския съюз, както и членове 179а и 180б от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), изменен с регламенти (ЕО, Евратом) № 1995/2006 (6) и (ЕО) № 1525/2007 (7) на Съвета, и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 14, параграфи 2 и 3 от него,

               —

               като взе предвид член 76 от своя правилник и приложение VI към него,

               —

               като взе предвид доклада на комисията по бюджетен контрол и становищата на другите заинтересовани комисии (A7-0134/2011),

               A.

               като има предвид, че съгласно член 318 от Договора за функционирането на Европейския съюз Комисията представя сметките, свързани с изпълнението на бюджета, както и финансов отчет на активите и пасивите на Съюза,

               1.

               Одобрява приключването на сметките във връзка с изпълнението на общия бюджет на Европейския съюз за финансовата 2009 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел III — Комисия и изпълнителни агенции.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 303, 9.11.2010 г., стр. 1.

      (4)  ОВ C 308, 12.11.2010 г., стр. 129.

      (5)  ОВ L 248, 16.9.2002 г., стр. 1.

      (6)  ОВ L 390, 30.12.2006 г., стр. 1.

      (7)  ОВ L 343, 27.12.2007 г., стр. 9.

      (8)  ОВ L 11, 16.1.2003 г., стр. 1.


title: Решение (ЕС) 2016/1566 на Европейския парламент от 28 април 2016 година относно приключването на сметките на Европейската фондация за подобряване на условията на живот и труд за финансовата 2014 година

text:
               14.9.2016

               BG

               Официален вестник на Европейския съюз

               L 246/353

         РЕШЕНИЕ (ЕС) 2016/1566 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейската фондация за подобряване на условията на живот и труд за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2014 година,

               —

               като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2014 година, придружен от отговора на Фондацията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на Европейския съюз,

               —

               като взе предвид препоръката на Съвета от 12 февруари 2016 г. относно освобождаването от отговорност на Фондацията във връзка с изпълнението на бюджета за финансовата 2014 година (05584/2016 – C8-0063/2016),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0120/2016),

               1.

               Констатира, че окончателните годишни отчети на Европейската фондация за подобряване на условията на живот и труд са приложени към доклада на Сметната палата.

               2.

               Одобрява приключването на сметките на Европейската фондация за подобряване на условията на живот и труд за финансовата 2014 година.

               3.

               Възлага на своя председател да предаде настоящото решение на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 307.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 139, 30.5.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Комисията от 18 декември 2006 година относно заключението от страна на Европейската общност за изменение на Конвенцията относно достъпа до информация, участието на обществеността в процеса на вземането на решения и достъпа до правосъдие по въпроси на околната среда

text:
Важна правна забележка

|

32006D0957

Официален вестник n° L 386 , 29/12/2006 стр. 0046 - 0049 Официален вестник n° L 200 , 01/08/2007 стр. 0594 - 0597

		Решение на Комисиятаот 18 декември 2006 годинаотносно заключението от страна на Европейската общност за изменение на Конвенцията относно достъпа до информация, участието на обществеността в процеса на вземането на решения и достъпа до правосъдие по въпроси на околната среда(2006/957/ЕО)СЪВЕТЪТ НА ЕВРОПЕЙСКИЯ СЪЮЗкато взе предвид Договора за създаване на Европейската общност, и по-специално член 175, параграф 1 от него, съгласно член 300, параграф 2, първа алинея, първо изречение и параграф 3, първа алинея от него,като взе предвид предложението на Комисията,като взе предвид становището на Европейския парламент,като има предвид, че:(1) Конвенцията на ООН/ИКЕ относно достъпа до информация, участието на обществеността в процеса на вземането на решения и достъпа до правосъдие по въпроси на околната среда (Орхуска конвенция) цели предоставянето на обществени права и налага задължения на страните по нея и обществените власти по отношение на достъпа до информация и участието на обществеността и достъпа до правосъдие по въпроси, свързани с околната среда.(2) Европейската общност в съответствие с Договора, и по-специално член 175, параграф 1 от него, има компетенции, заедно със своите държави-членки, да влиза в международни споразумения, които да водят до постигане на целите, изброени в член 174, параграф 1 от Договора, и до изпълнение на произлизащите от това задължения.(3) Общността е подписала Орхуската конвенция на 25 юни 1998 г. Конвенцията е влязла в сила на 30 октомври 2001 г. Общността одобрява Конвенцията на 17 февруари 2005 г. в съответствие с Решение 2005/370/ЕО на Съвета. [1](4) Втората среща на страните по Конвенцията, състояла се на 25— 27 май 2005 г., прие изменение на Орхуската конвенция, като прецизира задълженията на страните по отношение на участието на обществеността при процесите по вземането на решения за генетично модифицирани организми (ГМО). Съответното законодателство на Общността, регламентиращо ГМО, и по-специално Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда [2] и Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи [3], включва разпоредби за участие на обществеността при вземането на решения за ГМО, съгласувано с изменението на Орхуската конвенция.(5) Изменението на Орхуската конвенция е отворена за ратифициране, приемане или одобрение от страните от 27 септември 2005 г. Европейската общност и нейните държави-членки следва да предприемат необходимите стъпки за разрешаване на депозирането, колкото е възможно едновременно, на техните инструменти за ратифициране, приемане или одобрение.(6) Изменението на Орхуската конвенция следва да бъде одобрено,РЕШИ:Член 1Изменението на Орхуската конвенция относно участието на обществеността при вземането на решения за генетично модифицирани организми се одобрява от името на Общността.Текстът на изменението на Орхуската конвенция е приложен към настоящото решение.Член 21. На председателят на Съвета се разрешава да определи лице(а), упълномощено(и) да депозира(т) инструмента за одобрение на изменението пред генералния секретар на ООН, в съответствие с член 14 от Орхуската конвенция.2. Европейската общност и държавите-членки, които са страни по Орхуската конвенция, полагат всички усилия да депозират, колкото е възможно по-скоро и не по-късно от 1 февруари 2008 г., техните инструменти за ратифициране, приемане и одобрение на изменението.Член 3Настоящото решение се публикува в Официален вестник на Европейския съюз.Съставено в Брюксел на 18 декември 2006 година.За СъветаПредседателJ.-E. Enestam[1] ОВ L 124, 17.5.2005 г., стр. 1.[2] ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).[3] ОВ L 268, 18.10.2003 г., стр. 1.--------------------------------------------------ПРИЛОЖЕНИЕИзменение на Конвенцията относно достъпа до информация, участието на обществеността в процеса на вземането на решения и достъпа до правосъдие по въпроси на околната средаЧлен 6, параграф 11Съществуващият текст се заменя със следното:"11. Без да се нарушава член 3, параграф 5, разпоредбите на настоящия член следва да не се прилагат за решения за това, дали да се разреши преднамереното освобождаване в околната среда и пускането на пазара на генетично модифицирани организми."Член 6аСлед член 6 се добавя нов член 6а със следния текст:"Член 6аУчастие на обществеността при решения за преднамереното освобождаване в околната среда и пускането на пазара на генетично модифицирани организми1. В съответствие с условията, залегнали в приложение Iа, всяка страна по Конвенцията следва да предостави ранна и ефективна информация и участие на обществеността преди вземането на решения за това, дали да се разреши преднамереното освобождаване в околната среда и пускането на пазара на генетично модифицирани организми.2. Изискванията, изготвени от страните по Конвенцията в съответствие с разпоредбите на параграф 1 от настоящия член, следва да бъдат допълващи и взаимно поддържащи към разпоредбите за тяхната национална биобезопасна рамка, съдържаща целите на Протокола от Картахена по биологична безопасност."Приложение IаСлед приложение I се добавя ново приложение Iа със следния текст:"Приложение IаУсловия по член 6а1. Всяка страна по Конвенцията следва да предвиди в своята регулаторна рамка разпоредби за ефективна информация и участие на обществеността за решения, предмет на разпоредбите на член 6а, които следва да включват логична времева рамка, с цел да предостави на обществеността адекватна възможност да изрази мнение по така предложените решения.2. В своята регулаторна рамка страна по Конвенцията може, ако случаят позволява, да въведе изключения за процедурите с участие на обществеността, залегнали в настоящото приложение:a) в случай на преднамерено освобождаване на генетично модифицирани организми (ГМО) в околната среда за всяка друга цел освен тяхното пускане на пазара, ако:i) такова освобождаване при сравними биогеографски условия вече е било одобрено в границите на регулаторната рамка на въпросната страна по Конвенцията;иii) е бил получен достатъчен опит при предишно освобождаване на въпросните ГМО в сравними екосистеми;б) в случай на пускане на пазара на ГМО, ако:i) вече е било одобрено в границите на регулаторната рамка на въпросната страна по Конвенцията;илиii) са предназначени за изследвания или за събиране на култури.3. Без да се нарушава приложимото законодателство за поверителността в съответствие с разпоредбите на член 4, всяка страна по Конвенцията следва да направи достъпно за обществеността по адекватен, навременен и ефективен начин резюме на заявлението, внесено за получаване на разрешение за преднамерено освобождаване на ГМО в околната среда или пускането на пазара на своята територия, както и доклада за оценка, когато е наличен и в съответствие с нейната национална биологично безопасна рамка.4. Страните по Конвенцията в никакви случаи не следва да смятат следната информация за поверителна:а) общо описание на въпросния генетично модифициран организъм или организми, името и адреса на заявителя за разрешение за преднамерено освобождаване, възнамеряваните употреби и, ако случаят позволява, местоположението на освобождаването;б) методите и плановете за наблюдение на въпросния генетично модифициран организъм или организми и за спешни действия;в) оценката на риска за околната среда.5. Всяка страна по Конвенцията следва да осигури прозрачност на процедурите по вземане на решение и да предостави достъп на обществеността до съответната информация за процедурите. Тази информация може да включва например:i) характера на възможните решения;ii) обществения орган, отговорен за вземането на решение;iii) разпоредбите за участие на обществеността, получени в изпълнение на параграф 1;iv) обозначение на обществения орган, от който може да бъде получена съответната информация;v) обозначение на обществения орган, на който могат да бъдат предоставяни коментари, и графика за препращане на коментари.6. Разпоредбите, получени в изпълнение на параграф 1, следва да позволяват на обществеността да предоставя по всякакъв подходящ начин коментари, информация, анализи или мнения, които смята за съществени за предложеното преднамерено освобождаване, включително пускане на пазара.7. Всяка страна по Конвенцията следва да положи усилия да гарантира, че когато са взети решения за това, дали да се разреши преднамереното освобождаване на ГМО в околната среда, включително пускане на пазара, е обърнато подобаващо внимание на резултата от процедурата за участие на обществеността, организирана в изпълнение на параграф 1.8. Страните по Конвенцията следва да осигурят, че когато е взето решение, обект на разпоредбите на настоящото приложение, от страна на обществения орган, текстът на решението е публично достъпен заедно с причините и основанията, върху които се основава то."--------------------------------------------------